
ΔΕΛΤΙΟ ΤΥΠΟΥ
Συνέχεια ενημέρωσης αναφορικά με εντοπισμό 37 αλλοδαπών στην Ιεράπετρα - Συνέχεια ενημέρωσης αναφορικά με εντοπισμό 58 αλλοδαπών στην Ιεράπετρα –Παράνομη ναύλωση Ι/Φ σκάφους στην Ιθάκη - Διακομιδές ασθενών

Συνέχεια ενημέρωσης:
Αναφορικά με τον εντοπισμό και τη διάσωση 36 αλλοδαπών στη θαλάσσια περιοχή νότια της νήσου Χρυσής τις απογευματινές ώρες χθες, συνελήφθη ένας 33χρονος αλλοδαπός (υπήκοος Αιγύπτου). Ο 33χρονος συνελήφθη για παράβαση του Ν. 3386/2005 «Παράνομη είσοδος στη χώρα», του Ν. 5038/23 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους αλλοδαπούς ως ο διακινητής που τους μετέφερε από τις ακτές της ανατολικής Λιβύης στην Ελλάδα, καταβάλλοντας τα χρηματικά ποσά από 1.800 έως 3.000 δολαρίων έκαστος, για τη μεταφορά τους στην Ελλάδα.


*****

Συνέχεια ενημέρωσης:
Αναφορικά με τον εντοπισμό και τη διάσωση 58 αλλοδαπών στη θαλάσσια περιοχή 56ν.μ. νότια Ιεράπετρας τις απογευματινές ώρες την 21.07.2026, συνελήφθη ένας 26χρονος αλλοδαπός (υπήκοος Νότιου Σουδάν). Ο 26χρονος συνελήφθη για παράβαση του Ν. 3386/2005 «Παράνομη είσοδος στη χώρα», του Ν. 5038/23 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους αλλοδαπούς ως ο διακινητής που τους μετέφερε από τις ακτές της ανατολικής Λιβύης στην Ελλάδα, καταβάλλοντας τα χρηματικά ποσά από 2.000 έως 10.000 δολαρίων έκαστος, για τη μεταφορά τους στην Ελλάδα.

	
*****

Τις απογευματινές ώρες χθες, στελέχη της Λιμενικής Αρχής της Ιθάκης, κατόπιν ελέγχου που διενήργησαν σε ιστιοφόρο (Ι/Φ) σκάφος σημαίας Πολωνίας, το οποίο ελλιμενιζόταν στον λιμένα Βαθέος Ιθάκης, διαπίστωσαν ότι αυτό τελούσε υπό καθεστώς παράνομης ναύλωσης κατά παράβαση του Ν. 4926/2022 (Α’ 82). Από το Λιμεναρχείο Ιθάκης κινήθηκε η διαδικασία επιβολής διοικητικών κυρώσεων κατά της πλοιοκτήτριας εταιρείας για εκτέλεση παράνομης ναύλωσης. Παράλληλα απαγορεύτηκε ο απόπλους του σκάφους μέχρι την καταβολή του προστίμου ή την κατάθεση εγγυητικής επιστολής.



*****

	Με μέριμνα του Κέντρου Επιχειρήσεων του Λιμενικού Σώματος-Ελληνικής Ακτοφυλακής πραγματοποιήθηκαν οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-52χρονης, από το λιμάνι Δάφνης Αγίου Όρους στο λιμάνι Ουρανούπολης, με Περιπολικό σκάφος Λ.Σ.-ΕΛ.ΑΚΤ.,
-41χρονης, από το λιμάνι της Κέρκυρας στο λιμάνι της Ηγουμενίτσας, με Περιπολικό σκάφος Λ.Σ.-ΕΛ.ΑΚΤ.,
-44χρονης, από το λιμάνι Βαθέος Ιθάκης στο λιμάνι Σάμης Κεφαλληνίας, με Περιπολικό σκάφος Λ.Σ-ΕΛ.ΑΚΤ. και
-50χρονης, από το λιμάνι της Σκιάθου στο λιμάνι του Βόλου, με το Ε/Γ-Α/Ψ «ΑΘΩΣ» Ν.Σ. 323. 

